da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da en da da da da da da da da da da da de da da da da pt da da da da da da da da da da da da da da fr en da da da da da da da da da da de da da tr da de da da da nl da nl da nl da nl da en da da da da en sv da da da da da da da en
Timing er vigtig i kommunikation og parforhold
De mest læste artikler om parforhold
Brevkassen med Ofte Stillede Spørgsmål – FAQ
Spørgsmål & Svar – overblikket
Spørgsmål & Svar – overblikket
Praktiske eksempler fra par
Brevkassen med Ofte Stillede Spørgsmål – FAQ
Ligesom beliggenhed er super-vigtigt for værdien af et hus, er timing vigtig for værdien af kommunikation i parforholdet.
Skal jeg i et parforhold altid sige lige hvad der falder mig ind? Bestemt nej!
Mange mennesker (mænd) har svært ved at udtrykke deres følelser, og mange andre mennesker (kvinder) lader deres følelser styre deres liv. Begge dele er henholdsvis hæmmende eller skadelige.
Forestil dig, at du er en kvinde i din bedste alder, og du skal med din elskede ægtemand til en stor fest, du har glædet dig meget til. I har været sammen i mange år, og kender hinanden indgående.
Nu står I begge i soveværelset for at klæde om, og du har lige iført dig din bedste kjole. Du står foran spejlet og kigger eftertænksomt på din figur, mens du drejer dig rundt.
Pludselig får du en indskydelse og siger til din mand: ”Synes du, at jeg er ved at være for tyk?”
Ønsker du at høre hans uforbeholdne og ærlige mening lige i det øjeblik? Hvordan mon det vil påvirke din glæde ved festen, hvis han svarer ”Ja” og uddyber det med eksempler fra dine slankere veninder?
Men hvad i alverden er det så, der får kvinder til at tro, at de selv kan sige hvad som helst til deres mand, lige når det falder dem ind? Ærlighed er en relativ størrelse. Man kan naturligvis være lige så ærlig, det skal være, men det han have nogle alvorlige konsekvenser ikke at overholde parforholdets færdselsregler.
Psst… Gør som flere end 1.700 andre besøgende på denne hjemmeside om parforhold allerede har gjort. Tilmeld dig mit nyhedsbrev, som trin for trin vil vise dig, hvordan du får dig det parforhold, du ønsker dig og længes efter.
Selvfølgelig  er det besværligt at vente med en bemærkning, til tiden er passende. Og måske endnu sværere at få den formuleret ordentligt, så den har den bedste effekt set i en større sammenhæng.
Jeg har et fantastisk forhold til mine to bonussønner. Det har jeg fået ved blandt andet at være opmærksom på timingen af, hvad jeg har sagt til dem. Fx opdagede jeg, da de var henholdsvis seks og ti år, at da vi var ude til en fest, kiggede de (som så mange af deres jævnaldrende) ned i gulvet, da de hilste på de andre gæster.
Jeg sagde ingenting, selv om det naturligvis havde været det hurtigste og letteste at kommentere det, da jeg opdagede det. Men flere måneder senere da vi næste gang skulle til fest, sagde jeg henkastet i bilen på vej derhen: ”For resten er det en god ide at kigge folk i øjnene, når man hilsner på dem. Ved I, hvordan I kan være sikre på, at I gør det? Det gør I ved at lægge mærke til deres øjenfarve.”
Drengene gjorde, som jeg foreslog – og fik med det samme positiv respons fra gæsterne. Folk syntes, at de var positive og velopdragne, og roste dem. Succesen gjorde dem rigtigt godt, og jeg har lagt mærke til lige siden, at de altid kigger folk i øjnene, når de hilser på dem.
Så hvis du ønsker dig et godt parforhold med en glad partner, skal du lægge energi og kræfter i din timing af, hvad du siger.
Selvfølgelig også i formuleringen. Det er vigtigt både at vide, hvad man skal sige, og hvad man IKKE skal sige til sin partner. At man tror at man kan sige hvad-som-helst til hinanden, bare fordi man er blevet gift, er en stor fejltagelse.
Kvinder har deres veninder at snakke med om det, der ikke egner sig til at dele med ægtefællen. Hendes mand er bestemt ikke blevet hendes nye veninde – medmindre hun er ude på skrammer. Det betyder ikke, at man ikke snakker dybt om alvorlige emner med sin partner. Det er bare måden og tiden, der er afgørende.
Hvis du synes at det er svært at holde sin mund over for sin partner, så forestil dig lige, hvordan det må være for en par-terapeut i parforholdet! Da jeg som 20-årig købte min første bil, skulle min mekaniker på ferie til Italien. Jeg spurgte ham, om det ikke var en fordel at være professionel mekaniker, når man skulle på bilferie.
Til min overraskelse benægtede han det på det kraftigste. Han sad nemlig hele tiden og lyttede til underlige lyde. På samme måde er der også nogle ting, jeg kan se i min kone og vores parforhold, som jeg bestemt ikke skal nævne noget om. Jeg har tidligere ødelagt adskillige af mine parforhold, fordi vi var terapeuter for hinanden. I stedet kommer nogle af de problematiske ting frem, når vi er i vedligeholdende parterapi hvert kvartal.
Andre ting kommer på bordet, når timingen er optimal til dette, fx under par-tiden om aftenen via den Selvansvarlige Anerkendende Dialog.
En af mine tidligere kollegaer fortalte mig, at han havde været styrmand på en passagerfærge. Da der opstod en mindre brand om bord, ønskede de ikke at sprede panik blandt passagerne. På et tidspunkt skulle han iført røgdykkerudstyr passere et passagerområde sammen med en matros. Inden de kom dertil, løb de alt hvad de kunne i personalegangen.
I det øjeblik de trådte ind i cafeteriet, gik de roligt tværs gennem lokalet. Da de derefter havde lukket døren bag sig til personaleområdet, løb de igen alt hvad de kunne.
Hvis styrmanden og matrosen ikke havde kunnet se længere end deres egen næsetip, og været umodne og uerfarne uden overblik, havde de løbet gennem passagerområdet – med ganske alvorlige konsekvenser til følge i form af panik blandt passagerne. De satte følelserne for hastighed til side til fordel for den rationelle logik og ansvarligheden.
I et parforhold skal man heller ikke bare sige alting, når det falder en ind. Det kan have nogle konsekvenser, som kan være svære at overskue. Det handler om at øve sig, så man ved, hvad der er mest optimalt.
Både mænd og kvinder har både det maskuline og feminine i sig. Den feminine side vil buse ud med alting med det samme, mens den maskuline er klar over at det vil være fornuftigt lige at ”holde hestene”.
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Ferietid kan blive til krisetid
Derfor skal facebook ikke med på ferie
Tilbage til hverdagen efter ferien
Hvorfor holder vi egentlig ferie?
✶ Kommunikation i parforhold
✶ Krise i parforhold
✶ Misforståelser i parforhold
✶ Hvad er parterapi
✶ Psykologi i parterapi
Hvad gør du, når din partner raser og skælder ud? Tips til igen at få balance tilbage i parforholdet
Hvad vil et brudepar have allermest brug for?
Nyttige værktøjer og strategier i parterapien til forbedring af kommunikationen i parforholdet
Hvad er kærlighed? Og hvad er kærlighed IKKE?
Følg på de sociale medier
Fortrolighed. Mine cookies samler ikke på personoplysninger. Jeg bruger cookies for at forbedre din oplevelse, samle statistik og huske dine indstillinger. Ved at klikke OK her til højre accepterer du dette. Læs eventuelt mere her: Cookie Politik
Jeg arbejder med par, der tager deres parforhold alvorligt. Jeg yder individuel hjælp til at redde og forbedre parforholdet med et skræddersyet forløb.
Copy it right © 2019. All Rights Reserved
Korte Instruktions-videoer på 2 minutter hver
Fortrolighed om tavshedspligt, GDPR m.m.
Pressepakke med links og billeder
Biblioteker med "Partner for livet"
Parcoaching og parterapi i København, Frederiksberg, Hellerup, Gentofte, Nørrebro, Valby, Vanløse, Vesterbro, Østerbro og på Amager.
Online-parterapi (Skype, Facetime, Zoom) - for at få parforholdet tilbage på sporet igen. Ring eller send gerne en SMS til telefon 21 79 18 50 - eller email til: